สวัสดีค่ะ คุณ ฉันมีประจำเดือนที่มาไม่ปกติค่ะ เป็นแบบนี้มาหลายเดือนแล้ว เกิดจากสาเหตุอะไรหรอคะ และเวลาที่ประจำเดือนมา ช่วงที่มาวันแรกและวันที่สอง รู้สึกปวดท้องน้อยมาก แทบลุกเดินไปไหนไม่ได้ ส่วนอวัยวะเพศบวม แต่ก่อนฉันไม่เคยอวัยวะเพศบวม แต่พอมีอะไรกับแฟน บ่อยๆ ฉันมาสังเกตเห็นอวัยวะเพศฉันบวม เกิดจากที่ฉันมีอะไรกับแฟนบ่อยและแรงหรอคะ หรือเกิดจากอาจจะมีโรคภายใน เกี่ยวกับอวัยวะเพศของฉัน ซึ่งมันบวมๆปูดๆแบบ มันไม่ยุบเลยค่ะ เวลาใส่กางเกงใน มันรู้สึกเหมือน อวัยวะเพศผู้ชายค่ะ #คุณช่วยตอบกลับหน่อยนะคะ อยากรู้ค่ะ
สวัสดีค่ะ Beam Blamอาการประจำเดือนมาไม่ปกติและอวัยวะเพศบวมอาจไม่ได้เกี่ยวข้องกันโดยตรงโดยประจำเดือนมาไม่ปกติอาจเกิดจากมีถุงน้ำหลายใบในรังไข่ โรคไทรอยด์ หรือมีพังผืดในมดลูก ควรไปพบสูตินรีแพทย์เพื่อหาสาเหตุที่แน่นอน และรักษาตามสาเหตุนั้นๆส่วนเรื่องอวัยวะเพศบวมหลังมีเพศสัมพันธ์อาจเกิดจากการฉีกขาดหรืออักเสบของเนื้อเยื่อบริเวณช่องคลอดหรืออวัยวะเพศ ช่องคลอดติดเชื้อ หรือมีแผลที่อวัยวะเพศภายนอกเป็นต้นแนะนำงดการมีเพศสัมพันธ์ไปก่อน ใช้น้ำเปล่าสะอาดล้างภายนอก หากยังไม่ดีขึ้นควรไปพบแพทย์เพื่อตรวจดูเพิ่มเติม